******

************

 ***ДАНІЛАЎ*** *–* асновай прозвішча паслужыла асабістае імя Даніла – размаўляльны варыянт царкоўнага імя Данііл (у перакладзе з старажытнаяўрэйскага “бог мой суддзя”). Данілаў – нашчадак Данілы.

 ***ДАНЧАНКА –*** у аснове прозвішча Данчанка ляжыць імя Данька – памяншальны варыянт імя Данііл (у перакладзе з старажытнаяўрэйскага – “мой суддзя – бог”) або рэдкага імя Дан (“суддзя”). Данііл – імя вядомага яўрэйскага прарока. Згодна паданням, ён меў дар разумець і тлумачыць сны.

 Паводле іншай версіі прозвішча Данчанка мае балгарскія корні і звязана са словам “данъчан” – (“налогавы”). Заснавальнік рода Данчанка састаяў на дзяржаўнай службе і займаўся зборам падаткаў. Прозвішча Данчанка утварылася пры дапамозе суфікса –анка, які першапачаткова маў значэнне “маленькі”, “малады чалавек”, “сын”. Таму Данчанка літаральна разумелася як «сын Данька». Пазней старажытны суфікс -анка страціў сваё прамое значэнне і захаваўся толькі ў якасці фамільнага.

 ***ДЗЕМІДЗЕНКА –*** ад асабістага імя Дзямід (у перакладзе з грэч. “бажэственная турбота, заступніцтва”). Дземідзенка – нашчадак Дзяміда.

 ***ДЗЕНІСЕНКА –*** прозвішча Дзенісенка утворана ад грэчаскага імя Дзяніс (Діанісій – “бог жыццёвых сіл прыроды, бог вінаробства”). Такім чынам, нашчадак чалавека, які носіць імя Дзяніс, з часам атрымаў прозвішча Дзенісенка.

 ***ДРАБКОЎ*** *–*прозвішча пайшло ад аднаго драбочка – слова, якое азначае маленькую часцінку, крупіначку чаго – небудзь. У гэтым прозвішчы ці не самае дакладнае выяўлення характэрнай рысы беларуса – быць беражлівым, ашчадным да ўсяго, што здабыта сваімі рукамі.

******

 ***ЕЎДАКІМЕНКА –*** у аснове прозвішча Еўдакіменка ляжыць царкоўнае імя Еўдакім (Еўдоша, Еўдак). Гэта імя грэчаскага паходжання і азначае “слаўны, акружаны пашанай”. Еўдакіменка – нашчадак Еўдакіма.

 ***ЕЛІСЕЕЎ –*** у аснове прозвішча Елісееў асабістае царкоўнае імя Елісей

(у перакладзе з старажытнаяўрэйскага – “бог выратавання”).

 ***ЕМЕЛЬЯНЕНКА –*** прозвішча Емельяненка утворана ад царкоўнага мужчынскага імя Емельян (у перакладзе з грэчаскага “льсцівы”). Святым заступнікам імя лічыцца Емельян Кізічынскі, япіскап, прысвяціўшы сваё жыццё распаўсюджванню хрысціянскай веры сярод людей.Прозвішча Емельяненка ўтварылася пры дапамозе суфікса –енка. Першапачаткова ён меў значэнні: “маленькі”, “малады чалавек”, “сын”. Таму Емельяненка літаральна разумелася як «сын Емельяна». Пазней старажытны суфікс -енка страціў сваё прамое значэнне і захаваўся толькі ў якасці фамільнага.

 ***ЕРМАКОЎ*** *–* прозвішча рускае, пайшло ад імя Ярмак, якое лічылася гутарковай, бытавой формай імя Ярміла, што прыйшло з Грэцыі, дзе ўтворана ад уласнага імя Гермес і слова лаас – народ. Ермалай, як і Ярмак сімвалізуе народны прыбытак, скарб народа.

 ***ЕФІМЧЫК,ЕФІМЕНКА*** – умяншальна-ласкавае форма ад імя Ефім (царкоўнае Еўфімій ў перакладзе з грэчаскага языка – “благадушны, добразычлівы”).******